Komisijos Reglamentas (EEB) Nr. 3036/88
1988 m. rugsėjo 30 d.
iš dalies keičiantis Reglamentą (EEB) Nr. 3143/85 dėl intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EEB) Nr. 1109/88 [2], ypač į jo 6 straipsnio 7 dalį,
kadangi Komisijos reglamente (EEB) Nr. 3143/85 [3] su paskutiniais pakeitimais, padarytais Reglamentu (EEB) Nr. 2097/88 [4], nustatyta intervencinio sviesto, skirto vartoti tiesiogiai koncentruoto sviesto pavidalu, pardavimo sumažintomis kainomis sistema;
kadangi, atsižvelgiant į rinkos padėtį ir sviesto viešųjų atsargų sumažėjimą, reikėtų pakoreguoti kainas, kuriomis intervencinės agentūros parduoda sviestą pagal minėtą sistemą;
kadangi Reglamento (EEB) Nr. 3143/85 13 straipsnyje nustatyta, kad išlaidos, padaromos taikant šią sistemą, turi būti finansuojamos remiantis Tarybos reglamento (EEB) Nr. 1883/78 [5] su paskutiniais pakeitimais, padarytais Reglamentu (EEB) Nr. 2050/88 [6], 4 straipsnio 1 dalies antros, trečios ir ketvirtos pastraipų nuostatomis;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 3143/85 iš dalies keičiamas taip:
1) 2 straipsnio 1 dalyje žodžiai "265 ekiu" keičiami žodžiais "240 ekiu", o žodžiai "263 ekiu" keičiami "238 ekiu";
2) 13 straipsnio antra pastraipa pakeičiama taip:
"Nepaisant Komisijos reglamento (EEB) Nr. 2776/88 [1] OL L 249, 1988 9 8, p. 9. 6 straipsnio 2 dalies antros pastraipos, nuostoliai, susiję su 1988 m. rugsėjo mėn. sviesto išvežimu pagal 2 straipsnio 4 dalies paskutinės pastraipos nuostatą, 100 % išskaičiuojami iš išlaidų, deklaruotinų pagal Reglamento (EEB) Nr. 3184/83 II priedą."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1988 m. rugsėjo 30 d.